
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1090 


1 Σεπτεμβρίου 2000 


ΑΠΟΦΑΣΕΙ Σ 

Κύρωση Κανονισμού Εσωτερικής Οργάνωσης και Λει¬ 
τουργίας της Μετεωρολογικής Σχολής της Εθνικής 
Μετεωρολογικής Υπηρεσίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τον Νόμο 2292/1995 "ΠεριΟργανώσεως καιΛειτουρ- 
γίας του ΥΕΘΑ, Διοικήσεως και Ελέγχου των ΕΔ και άλλες 
διατάξεις". 

β. Το Προεδρικό Διάταγμα 161/1997 "Οργανισμός, Κα¬ 
νονισμός της Εθνικής Μετεωρολογικής Υπηρεσίας (ΕΜΥ) 
του Υπουργείου Εθνικής Άμυνας". 

γ. Τον Νόμο 301/1976 "Περίτηςειςτην Εφημερίδατης Κυ¬ 
βέρνησης δημοσιευομένης ύλης και ρυθμίσεως θεμάτων 
αναφερομένων εις την έκδοσιν και κυκλοφορία ταύτης". 

δ. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

2. Κυρώνεται ο Κανονισμός Εσωτερικής Οργάνωσης 
και λειτουργίας της Μετεωρολογικής Σχολής της Εθνικής 
Μετεωρολογικής Υπηρεσίας που ακολουθεί. 

3. Έναρξη ισχύος του κανονισμού από την ημερομηνία 
δημοσίευσης του στην Εφημερίδατης Κυβερνήσεως. 

4. Ο παρών Κανονισμός αντικαθιστά τον παλαιότερο 
ΠΔ909/1977 και όλες της μεταγενέστερες τροποποιήσεις 
και συμπληρώσεις αυτού. 

5. Η Εθνική Μετεωρολογική Υπηρεσία να υποβάλει προ¬ 
τάσεις τροποποίησης ή συμπλήρωσης μέχρι 31 Ιουλίου 
2002 στο Επιτελείο του Υπουργού Εθνικής Άμυνας για την 
τελική διαμόρφωση του κανονισμού. 

6. Ο παρών Κανονισμός να δημοσιευθεί στην Εφημερί¬ 
δατης Κυβέρνησης. 

Αθήνα, 14Αυγούστου 2000 

Ο ΥΠΟΥΡΓΟΣ 

ΑΠΟΣΤΟΛΟΣ ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


ΚΑΝΟΝΙΣΜΟΣ ΕΣΩΤΕΡΙΚΗΣ ΟΡΓΑΝΩΣΗΣ ΚΑΙ 
ΛΕΙΤΟΥΡΓΙΑΣ ΤΗΣ ΜΕΤΕΩΡΟΛΟΓΙΚΗΣ ΣΧΟΛΗΣ 

ΜΕΡΟΣ ΠΡΩΤΟ 

ΟΡΓΑΝΩΣΗ ΤΗΣ ΜΕΤΕΩΡΟΛΟΓΙΚΗΣ ΣΧΟΛΗΣ 
ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός Κανονισμού 

Σκοπός του παρόντος Κανονισμού είναι ο καθορισμός: 


α. της οργάνωσης της Μετεωρολογικής Σχολής 

β. των αρμοδιοτήτων και καθηκόντων του οργανικού 
προσωπικού. 

γ. των υποχρεώσεων του Διδακτικού προσωπικού και 
Σπουδαστών 

δ. της οργάνωσης και υλοποίησης του εκπαιδευτικού 
έργου 

ε. της τυποποίησης και αξιολόγησης του εκπαιδευτικού 
έργου 

Άρθρο 2 
Αποστολή 

Αποστολή της Μετεωρολογικής Σχολής της Εθνικής 
Μετεωρολογικής Υπηρεσίας είναι η παροχή βασικής 
επαγγελματικής εκπαίδευσης και εξειδικεύσεων στη με¬ 
τεωρολογία στους εισαγόμενους για φοίτηση στα οικεία 
εκπαιδευτικά τμήματα αυτής, καθώς και η παροχή περαι¬ 
τέρω επαγγελματικής κατάρτισης με προγράμματα επι¬ 
μόρφωσης προσωπικού. 

Άρθρο 3 
Έδρα 

Έδρα της Μετεωρολογικής Σχολής της ΕΜΥ είναι αυτή 
της Κεντρικής Υπηρεσίας της ΕΜΥ ή αν αυτό απαιτηθεί θα 
καθορίζεται με απόφαση του Υπουργού Εθνικής Άμυνας. 

Άρθρο 4 
Υπαγωγή 

Η Μετεωρολογική Σχολή υπάγεται στο Διοικητή της 
Εθνικής Μετεωρολογικής Υπηρεσίας. 

Άρθρο 5 
Οργάνωση 

1 .Η διοικητική διάρθρωση της Μετεωρολογικής Σχολής 
αναλύεται ως ακολούθως: 

α. Την Διεύθυνση της Σχολής 
β. Το Τμήμα 1 Εκπαίδευσης 
γ. Το Τμήμα 2 Εκπαιδευτικών Βοηθημάτων 
δ. Το Τμήμα 3 Αξιολόγησης και Τυποποίησης 

2. Η εκπαιδευτική δομή αναλύεται ως εξής: 
α. Βασική επαγγελματική εκπαίδευση 

(1) Τμήμα Μετεωρολόγων Α'Τάξης 

(2) Τμήμα Μετεωρολόγων Β' Τάξης 

(3) Τμήμα Μετεωρολόγων Γ Τάξης 

(4) Τμήμα Β303Γ Καιρού 

(5) Τμήμα Στρατευσίμων Μετεωρολόγων 
Παρατηρητών. 


β. Μετεκπαίδευση, Εξειδίκευσης και Επι¬ 

μόρφωσης 

(1) Μετεωρολόγων Α' Τάξης . 

(2) Μετεωρολόγων Β'Τάξης. 

(3) Μετεωρολόγων Γ Τάξης. 

(4) Συντήρησης και Επισκευής Μετεωρο¬ 
λογικών Οργάνων και Τηλεπικοινωνιακών Μέσων. 

(5) Παροχής επαγγελματικής κατάρτισης 
για το προσωπικό λοιπών ειδικοτήτων. 


Άρθρο 6 

Σύνθεση προσωπικού 

1. Το προσωπικό που διεξέρχεται το έργο της Μετεω¬ 
ρολογικής Σχολής διακρίνεται σε Διοικητικό, Διδακτικό 
και Εκπαιδευόμενο. 

2. Το Διοικητικό προσωπικό της Μετεωρολογικής Σχο¬ 
λής αποτελείται από τους: 

α. Διευθυντή Μετεωρολογικής Σχολής που διο¬ 
ρίζεται σύμφωνα με τα κριτήρια που προβλέπονται στα 
άρθρα 34 και 43 και θητεία σύ μφωνα με το άρθρο 33 του 
ΠΔ 161/1997 

β. Τους Προϊσταμένους των Τμημάτων 1 Εκπαί¬ 
δευσης, 2 Εκπαιδευτικών Βοηθημάτων και 3 Αξιολόγησης 
και Τυποποίησης που διορίζονται σύμφωνα με τα κριτή¬ 
ρια που προβλέπονται στα άρθρα 34 και 43 του ΠΔ 
161/1997. 

γ. Προσωπικό που στελεχώνει τα Τμήματα 1, 2 
και 3 ανωτέρω και τη Γραμματεία. 

3. Το Διδακτικό προσωπικό της Μετεωρολογικής Σχο¬ 
λής επιλέγεται σύμφωνα με τα προβλεπόμενα στο άρθρο 
21 του παρόντος κανονισμού και αποζημιώνεται με ωρι¬ 
αία αντιμισθία. 

4. Οι εκπαιδευόμενοι εισάγονται σύμφωνα με τα προ¬ 
βλεπόμενα στο άρθρο 16 του παρόντος κανονισμού και 
κατά τη διάρκεια της φοίτησής τους ανήκουν στην οργα¬ 
νική δύναμη της Σχολής και καλούνται σπουδαστές της. 


ΜΕΡΟΣ ΔΕΥΤΕΡΟ 
ΛΕΙΤΟΥΡΓΙΑ 


ΚΕΦΑΛΑΙΟ Β 

ΚΑΘΗΚΟΝΤΑ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Άρθρο 7 

Διευθυντής Μετεωρολογικής Σχολής 

1. Ο Διευθυντής της Μετεωρολογικής Σχολής έχει την 
ευθύνη για το όλο εκπαιδευτικό έργο και προς τούτο πα¬ 
ρέχει κατευθύνσεις και εκδίδει διαταγές για την οργάνω¬ 
ση και την διεξαγωγή της εκπαίδευσης σύμφωνα με τον 
παρόντα κανονισμό και τα προβλεπόμενα στο ΠΔ 
161/1997. 

2. Τον Διευθυντή της Μετεωρολογικής Σχολής απου- 
σιάζοντα ή κωλυόμενο αναπληροί ο αρχαιότερος επιτε¬ 
λής της Μετεωρολογικής Σχολής. 

3. Το έργο του διευθυντού επικουρείται από την Γ ραμ¬ 
ματεία η οποία έχει την ευθύνη για τα παρακάτω: 

α. Την τήρηση του αρχείου και των φακέλων του γρα¬ 
φείου του Διευθυντή. 

β. Την ασφαλή παραλαβή και έγκαιρη παράδοση της 
υπηρεσιακής αλληλογραφίας της Μετεωρολογικής Σχο¬ 
λής. 


γ. Την τήρηση πρωτοκόλλου εισερχόμενης και εξερχό- 
μενης αλληλογραφίας. 

δ. Τη διεκπεραίωση της αλληλογραφίας της Μετεωρο¬ 
λογικής Σχολής 

ε. Τηντήρηση του Ημερολόγιου καιτης Ημερήσιας Δια¬ 
ταγής της Μετεωρολογικής Σχολής. 

στ. Συγκεντρώνει τις ετήσιες απαιτήσεις όλων των τμη¬ 
μάτων της Μετεωρολογικής Σχολής και κατόπιν εγκρίσε- 
ως του Διευθυντή της, τις προωθεί αρμοδίως για υλοποί¬ 
ηση. 


Άρθρο 8 

Προϊστάμενοι Τ μημάτων 

1. Κάθε Τμηματάρχης προΐσταται του Τμήματος του και 
έχει την ευθύνη για όλα τα θέματα αρμοδιότητας του 
όπως προβλέπονται στα οικεία άρθρα του παρόντος. 

2. Ασκεί τα καθήκοντα που απορρέουν από τις αρμο¬ 
διότητες του και σύμφωνα με τις κατευθύνσεις και οδη¬ 
γίες του Διευθυντή της Μετεωρολογικής Σχολής. 

3. Μεριμνά για την έγκαιρη και άρτια εκτέλεση του έρ¬ 
γου του Τμήματός του. Παρακολουθεί, κατευθύνει και 
ελέγχει τη συμπεριφορά και απόδοση του προσωπικού 
του Τμήματός του και λαμβάνει μέτρα για την τάξη - 
ασφάλεια του υλικού, των εγγράφων και του αρχείου του 
Τμήματος. 


Άρθρο 9 

Προϊστάμενος Τμήματος Εκπαίδευσης 

1. Έχει την ευθύνη για θέματα προσωπικού, εκπαίδευ¬ 
σης και για την υλοποίηση των εκπαιδευτικών προγραμ¬ 
μάτων των τμημάτων. 

2. Ειδικότερα έχει την ευθύνη για: 

α. Την οργάνωση και παρακολούθηση της εκπαίδευσης 
που παρέχεται από τη Σχολή σύμφωνα με τα αναλυτικά 
προγράμματα σε συνεργασία με τα υπόλοιπα τμήματα 
της Σχολής. 

β. Την εκπόνηση των ωρολογίων προγραμμάτων εκπαί¬ 
δευσης. 

γ. Την εκπόνηση με τους αρμόδιους εκπαιδευτές, των 
προγραμμάτων των εξετάσεων. 

δ. Την υποβολή των προβλεπόμενων αναφορών προ¬ 
σωπικού στη Διοίκηση της ΕΜΥ. 

ε. Την επίλυση κατόπιν εγκρίσεως του Διευθυντή της 
Μετεωρολογικής Σχολήςτων διάφορων υπηρεσιακών και 
ατομικών θεμάτων των εκπαιδευόμενων. 

στ. Την εκδήλωση ενεργειών για την επιλογή, πρόσλη¬ 
ψη και αποζημίωση του διδακτικού προσωπικού. 

ζ. Τη χορήγηση των πτυχίων ή πιστοποιητικών - βεβαιώ¬ 
σεων εκπαίδευσης σύμφωνα με τα ισχύοντα στον παρό¬ 
ντα κανονισμό. 

3. Μεριμνά σε συνεργασία με το διδακτικό προσωπικό, 
με τον Διευθυντή Β (Προγνώσεων - Έρευνας) και τον Δι¬ 
ευθυντή Γ (Κλιματολογίας - Εφαρμογών) ώστε να υπάρ¬ 
χει ικανοποιητικός αριθμός θεμάτων διπλωματικών εργα¬ 
σιών για το τμήμα Α’ Τάξης 

Άρθρο 10 

Προϊστάμενος Τμήματος Εκπαιδευτικών Βοηθημάτων 

1. Έχει την ευθύνη για τον εφοδιασμό της Μετεωρολο¬ 
γικής Σχολής με τα απαραίτητα εκπαιδευτικά βοηθήματα 
και μέσα. 

2. Ειδικότερα έχει την ευθύνη για: 

α. Σε συνεργασία με τα λοιπά τμήματα εισηγείται στον 

Διευθυντή την προμήθεια εκπαιδευτικών συγγραμμάτων- 
βοηθημάτων και την συγγραφή σημειώσεων σύμφωνα με 
τα διαμορφούμενα αναλυτικά προγράμματα της Μετεω¬ 
ρολογικής Σχολής. 

β. Την εισήγηση για προμήθεια και αναβάθμιση των υφι¬ 
στάμενων οπτικοακουστικών μέσων. 

γ. Τον προγραμματισμό των ετήσιων αναγκών της Με¬ 
τεωρολογικής Σχολής σε εκπαιδευτικά βοηθήματα ή άλ¬ 
λο εκπαιδευτικό υλικό. 

δ. Την παραλαβή, φύλαξη των παραπάνω εκπαιδευτι¬ 
κών μέσων και τη διάθεσή τους στους εκπαιδευτές ή εκ¬ 
παιδευόμενους της Σχολής σύμφωνα με τις διατάξεις πε¬ 
ρί μερικών διαχειρίσεων. 

ε. Τη μέριμνα για την συντήρηση και την διατήρηση των 
εκπαιδευτικών μέσων σε καλή λειτουργική κατάσταση. 

3. Είναι υπεύθυνος για τηνοργάνωση και λειτουργίατης 
βιβλιοθήκης της Μετεωρολογικής Σχολής. 

4. Είναι υπεύθυνος για τη σύνταξη του ετήσιου προϋπο¬ 
λογισμού εκπαίδευσης της Μετεωρολογικής Σχολής. 

Άρθρο 11 

Προϊστάμενος Τμήματος Αξιολόγησης και Τυποποίησης 

1. Είναι υπεύθυνος για τη σύνταξη και τη διαμόρφωση 
των αναλυτικών προγραμμάτων εκπαίδευσης των Τμημά- 
των της Μετεωρολογικής Σχολής και την υποβολή τους 
προς έγκριση από το Διοικητή της ΕΜΥ 

2. Αξιολογεί μέσω έγκυρων και σταθμισμένων ερωτη¬ 
ματολογίων αξιολόγησης, τα οποία εκπονούνται ή προ¬ 
μηθεύονται με δική του ευθύνη, την ποιότητα του συνολι¬ 
κού προγράμματος, των μαθητών και των καθηγητών. 

3. Προτείνει τροποποιήσεις για την ποιοτική αναβάθμι¬ 
ση του εκπαιδευτικού έργου με βάση τα συμπεράσματα 
που προκύπτουν από την διαδικασία αξιολόγησης και τα 
ισχύοντα σε ανάλογα προγράμματα στην Ελλάδα και το 
εξωτερικό. 

4. Είναι υπεύθυνος για την τυποποίηση της δομής πα¬ 
ρουσίασης των μαθημάτων. Σε συνεργασία με τους κα¬ 
θηγητές εκπονεί δύο φυλλάδια οδηγιών για το κάθε μά¬ 
θημα, προς τον σπουδαστή και καθηγητή αντίστοιχα. Το 
φυλλάδιο οδηγιών του εκπαιδευόμενου περιλαμβάνει 
τους γενικούς στόχους και αντικειμενικούς σκοπούς του 
μαθήματος, αναλυτική υποδιαίρεση σε ενότητες και εκ¬ 
παιδευτικούς στόχους αυτών, βιβλιογραφία ανά ενότητα, 
απαιτούμενα εκπαιδευτικά μέσα και τέλος προαπαιτού- 
μενα. Το φυλλάδιο του καθηγητή περιλαμβάνει ότι και το 
αντίστοιχο των εκπαιδευομένων και επιπλέον τα σημεία 
στα οποία απαιτείται έμφαση, τι πρέπει να γνωρίζουν οι 
σπουδαστές στο τέλος κάθε ενότητας, ασκήσεις και ερ¬ 
γασίες ανά ενότητα, απαιτούμενες δραστηριότητες μέσα 
στην τάξη και ενδεχομένως διαγωνίσματα πολλαπλής 
επιλογής. 

ΚΕΦΑΛΑΙΟ Γ 

ΚΑΘΗΚΟΝΤΑ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 

Άρθρο 12 

Υποχρεώσεις Διδακτικού Προσωπικού 

1. Το διδακτικό προσωπικό της Μετεωρολογικής Σχο¬ 
λής οφείλει να καταβάλλει κάθε δυνατή προσπάθεια για 
την προαγωγή της εκπαίδευσης και προς τούτο εισηγεί- 
ται τη λήψη των απαιτούμενων μέτρων και παρέχει τη συν¬ 
δρομή του για αναβάθμιση του παρεχόμενου εκπαιδευτι¬ 
κού έργου. 


2. Ποιο συγκεκριμένα: 

α. Προτείνει νέα συγγράμματα ή εκπονηθέντα υπό αυ¬ 
τού εγχειρίδια διδασκαλίας στο Διοικητή, 
β. Ακολουθεί πιστά το αναλυτικό πρόγραμμα, 
γ. Υποβάλει τα θέματα ή ερωτηματολόγια και οδηγούς 
βαθμολόγησης αυτώντωνεκάστοτε εξετάσεων σύμφωνα 
με τις ανακοινώσεις που εκδίδονται προς τούτο από το 
Τμήμα 1 Εκπαίδευσης. 

δ. Βαθμολογεί τους σπουδαστές σύμφωνα με το άρθρο 
29 και υποβάλει την βαθμολογία αρμοδίως. 
ε. Φροντίζει για την ομαλή διεξαγωγή των μαθημάτων, 
στ. Σε περίπτωση που μέλος του διδακτικού προσωπι¬ 
κού αδυνατεί να προσέλθει στη σχολή, ενημερώνει τον 
Τμηματάρχη Εκπαίδευσης. Σε περίπτωση δε που αδυνα¬ 
τεί να προσέλθει επί μακράν, υποβάλει εγγράφως τους 
λόγουςτης απουσίας του προκειμένου ναληφθεί μέριμνα 
για την αντικατάστασή του. 

Άρθρο 13 
Ποιοτικός Έλεγχος 

1. Με απόφαση του Διοικητή της ΕΜΥ, μετά από εισή¬ 
γηση του Διευθυντή της Μετεωρολογικής Σχολής, συ- 
γκαλείται συμβουλευτική, εξεταστική και γνωμοδοτική 
επιτροπή, για τη διασφάλιση της ποιότητας σπουδών της 
Σχολής, αποτελούμενη από τους: 

α. Διευθυντή της Μετεωρολογικής Σχολής, ως πρόεδρο 
β. Διευθυντή Διεύθυνσης Στ της ΚΥ\ΕΜΥ 
γ. Προϊστάμενο του Τμήματος 5 της Διεύθυνσης Β της 
ΚΥ\ΕΜΥ 

δ. Προϊσταμένους των Τμημάτων 1 και 3 της Μετεωρο¬ 
λογικής Σχολής 

ε. Τον Πρόεδρο ή ένα από τα μέλη της Επιστημονικής 
και Τεχνικής Επιτροπής της ΕΜΥ, ως μέλη. 

2. Κατά την κρίση του Διευθυντή της Μετεωρολογικής 
Σχολής καλούνται με πρωτοβουλία του για να συμμετά- 
σχουν χωρίς δικαίωμα ψήφου, ένας ή περισσότεροι ειδή¬ 
μονες κατά περίπτωση. 

3. Το έργο της εν λόγω επιτροπής συνίσταται στο να: 
α. Προτείνει τη διακοπή της φοίτησης σπουδαστών της 

Σχολής, εάν συντρέχουν προς τούτο λόγοι. 

β. Προτείνει τον διορισμό ή την παύση εκπαιδευτών κα¬ 
θώς και των αναπληρωτών τους, εάν συντρέχουν προς 
τούτο λόγοι σύμφωνα με το άρθρο 23 του παρόντος. 

γ. Γνωμοδοτεί για τα γενικά προγράμματα εκπαίδευσης 
σύμφωνα με την παράγραφο 1 του άρθρου 11 του παρό¬ 
ντος κανονισμού ως επίσης και για τα αναλυτικά προ¬ 
γράμματα εκπαίδευσης, συγγράμματα, κλπ. 

δ. Προτείνει, με βάση την κτηθείσα εμπειρία, μέτρα ανα¬ 
βάθμισης του εκπαιδευτικού έργου. 

ε. Εξετάζει την καταλληλότητα των εκπαιδευτικών συγ¬ 
γραμμάτων, βοηθημάτων, σημειώσεων και εκπαιδευτι¬ 
κών μέσων 

στ. Γ νωμοδοτεί για τις ενστάσεις κατά των εξετάσεων 
σύμφωνα με το άρθρο 29 του παρόντος. 

ΚΕΦΑΛΑΙΟ Δ 

ΥΠΟΧΡΕΩΣΕΙΣ ΕΚΠΑΙΔΕΥΩΜΕΝΟΥ ΠΡΟΣΩΠΙΚΟΥ 
Άρθρο 14 

Υποχρεώσεις Σπουδαστών 

Οι σπουδαστές της Μετεωρολογικής Σχολής υποχρε- 
ούνται να συμμορφώνονται με τις διατάξεις του παρόντος 
καθώς και με τις διαταγές των προϊστάμενων αρχών. 

Άρθρο 15 
Αρχηγοί Τ ρημάτων 

1. Σε κάθε τμήμα ο αρχαιότερος από τους σπουδαστές 
ορίζεται με διαταγή του Διευθυντή της Μετεωρολογικής 
Σχολής υπεύθυνος της τάξης. 

2. Τα καθήκοντα του υπεύθυνου της τάξης είναι: 

α. Η συμπλήρωση του εντύπου διδασκόμενης ύλης και 
απουσιολόγιου και η υποβολή τους στο Τμήμα Εκπαίδευ¬ 
σης σε ημερήσια βάση. 

β. Η τήρηση του βιβλίου διδασκόμενης ύλης και η μέρι¬ 
μνα συμπλήρωσης του από τους εκπαιδευτές. 

γ. Ο καθορισμός καθημερινά υπεύθυνου αίθουσας δι¬ 
δασκαλίας. 

3. Σε περίπτωση απουσίας ο υπεύθυνος τάξης αναπλη¬ 
ρώνεται από τον αμέσως αρχαιότερο. 

ΜΕΡΟΣ ΤΡΙΤΟ 
ΕΙΣΑΓΩΓΗ ΣΠΟΥΔΑΣΤΩΝ 
ΚΕΦΑΛΑΙΟ Ε 

ΕΙΣΑΓΩΓΗ ΣΠΟΥΔΑΣΤΩΝ 
Άρθρο 16 

Εισαγωγή σπουδαστών στα τμήματα της Μετεωρολογι¬ 
κής Σχολής 

1. Στο Τμήμα Μετεωρολόγων Α' Τάξης μπορούν να ει- 
σαχθούν για φοίτηση οι εξής: 

α. Οι πολιτικοί υπάλληλοι κλάδου ΠΕ Μετεωρολόγων, 
μετά το διορισμό τους σύμφωνα μετά καθοριζόμενα στο 
άρθρο 36 του ΠΔ 161\97 καθώς και Αξιωματικοί της Πο¬ 
λεμικής Αεροπορίας Πτυχιούχοι ΑΕΙ θετικών επιστημών 
προερχόμενοι από διαγωνισμό σύμφωνα με την εκάστοτε 
ισχύουσα νομοθεσία. 

β. Υπάλληλοι Δημοσίων Υπηρεσιών - Οργανισμών και 
Προσωπικό Μετεωρολογικών Υπηρεσιών - Οργανισμών 
άλλων κρατών που έχουν ανάλογα προσόντα με το προ¬ 
σωπικό της υποπαραγράφου Ια του παρόντος άρθρου 
και σύμφωνα με την παράγραφο 11 του παρόντος άρ¬ 
θρου. 

γ. ΜόνιμοιΑξιωματικοίτων Ενόπλων Δυνάμεων απόφοι¬ 
τοι των ΑΣΕΙ κατόπιν πρότασης της προϊσταμένης τους 
αρχής προς την ΕΜΥ και απόφαση του Διοικητή της ΕΜΥ. 

2. Στο Τμήμα Μετεωρολόγων Β' Τάξης μπορούν να ει- 
σαχθούν για φοίτηση οι εξής: 

α. Οι πολιτικοί υπάλληλοι κλάδου ΤΕ Μετεωρολόγων, 
μετά το διορισμό τους και σύμφωνα με τα καθοριζόμενα 
στο άρθρο 37 του ΠΔ 161/97 καθώς και Μόνιμα στελέχη 
της Πολεμικής Αεροπορίας ειδικότητας Μετεωρολόγου, 
απόφοιτοι του Τμήματος Μετεωρολόγων της Σχολής 
Υπαξιωματικών Διοικητικών (ΣΥΔ), από το βαθμό του Αν- 
θυπασπιστή και άνω. 

β. Υπάλληλοι Δημοσίων Υπηρεσιών - Οργανισμών και 
Προσωπικό Μετεωρολογικών Υπηρεσιών - Οργανισμών 
άλλων κρατών, που έχουν ανάλογα προσόντα με το προ¬ 
σωπικό της υποπαραγράφου 2.α του παρόντος άρθρου 
και σύμφωνα με την παράγραφο 11 του παρόντος άρ¬ 
θρου. 

γ. ΜόνιμοιΑξιωματικοίτου Στρατού Ξηρός,του Πολεμι¬ 
κού Ναυτικού και του Λιμενικού Σώματος κατόπιν πρότα¬ 
σης της προϊσταμένης τους αρχής προς την ΕΜΥ και από¬ 
φαση του Διοικητή της ΕΜΥ. 

3. Στο Τμήμα Μετεωρολόγων Γ Τάξης μπορούν να ει- 
σαχθούν για φοίτηση, οι εξής: 

α. Οι πολιτικοί υπάλληλοι κλάδου ΔΕ Μετεωρολόγων 
μετά το διορισμό τους και σύμφωνα με τα καθοριζόμενα 


στο άρθρο 39του ΠΔ 161\97 καθώς και Υπαξιωματικοίτης 
Πολεμικής Αεροπορίας ειδικότητας Μετεωρολόγου, που 
δεν έχουν αποφοιτήσει από το Τμήμα Μετεωρολόγωντης 
Σχολής Υπαξιωματικών Διοικητικών (ΣΥΔ) καθώς και Εθε¬ 
λοντές Πενταετούς Υποχρέωσης (ΕΠΥ) ειδικότητας Με¬ 
τεωρολόγου. 

β. Υπάλληλοι Δημοσίων Υπηρεσιών - Οργανισμών και 
Προσωπικό Μετεωρολογικών Υπηρεσιών - Οργανισμών 
άλλων κρατών, που έχουν ανάλογα προσόντα με το προ¬ 
σωπικό της υποπαραγράφου 3.ατού παρόντος άρθρου 
και σύμφωνα με την παράγραφο 11 του παρόντος άρ¬ 
θρου. 

γ. Υπαξιωματικοί των λοιπών Κλάδων των Ενόπλων Δυ¬ 
νάμεων καιτου Λιμενικού Σώματος μετά από πρόταση της 
προϊσταμένης τους αρχής και απόφασης του Διοικητή 
της ΕΜΥ. 

4. Στο Τμήμα ΒαόαΓ καιρού μπορούν να εισαχθούν για 
φοίτηση οι εξής: 

α. Προσωπικό της ΕΜΥ ειδικότητας Μετεωρολόγου. 

β. Προσωπικό της Πολεμικής Αεροπορίας, του Στρατού 
Ξηρός, του Πολεμικού Ναυτικού καιτου Λιμενικού Σώμα¬ 
τος, κατόπιν πρότασης της προϊσταμένης τους αρχής 
προς την ΕΜΥ και απόφαση του Διοικητή της ΕΜΥ. 

γ. Υπάλληλοι Δημοσίων Υπηρεσιών - Οργανισμών και 
Προσωπικό Μετεωρολογικών Υπηρεσιών - Οργανισμών, 
άλλων κρατών, σύμφωνα με την παράγραφο 11 του πα¬ 
ρόντος άρθρου. 

5. Στο Τμήμα Στρατευμένων Μετεωρολόγων μπορούν 
να εισαχθούν για φοίτηση οι σμηνίες ή σμηνίτες ειδικότη¬ 
τας Μετεωρολόγου σύμφωνα με τις εκδιδόμενες από το 
ΓΕΑ διαταγές. 

6. Στα Τμήματα της υποπαραγράφου 2.β. (1) του άρ¬ 
θρου 5 του παρόντος κανονισμού εισάγονται για φοίτηση 
οι εξής: 

α. Υπάλληλοι ΠΕ Μετεωρολόγοι και οι Αξιωματικοί ειδι¬ 
κότητας (ΜΤ). 

β. Υπάλληλοι Δημοσίων Υπηρεσιών - Οργανισμών και 
Προσωπικό Μετεωρολογικών Υπηρεσιών - Οργανισμών 
άλλων κρατών που έχουν αποφοιτήσει από το Τ μήμα Με¬ 
τεωρολόγων Α’ Τάξης της ΕΜΥ και σύμφωνα με την πα¬ 
ράγραφο 11 του παρόντος άρθρου. 

γ. ΜόνιμοιΑξιωματικοίτων Ενόπλων Δυνάμεων απόφοι¬ 
τοι των ΑΣΕΙ κατόπιν πρότασης της προϊσταμένης τους 
αρχής προς την ΕΜΥ και απόφαση του Διοικητή της ΕΜΥ. 

7. Στα Τμήματα της υποπαραγράφου 2.β.(2). του άρ¬ 
θρου 5 του παρόντος κανονισμού εισάγονται για φοίτηση 
οι εξής: 

α. Υπάλληλοι ΤΕ Μετεωρολόγοι καθώς και μόνιμα στε¬ 
λέχη της Πολεμικής Αεροπορίας ειδικότητας Μετεωρο¬ 
λόγου που έχουν αποφοιτήσει από το Τμήμα Μετεωρολό¬ 
γων της Σχολής Υπαξιωματικών Διοικητικών (ΣΥΔ) και 
από το σχολείο Μετεωρολόγων Β’ Τάξης. 

β. ΜόνιμοιΑξιωματικοίτου Στρατού Ξηρός καιτου Πο¬ 
λεμικού Ναυτικού που έχουν αποφοιτήσει από το Τμήμα 
Μετεωρολόγων Β’ Τάξης της ΕΜΥ κατόπιν πρότασης της 
προϊσταμένης τους αρχής προς την ΕΜΥ και απόφαση 
του Διοικητή της ΕΜΥ. 

γ. Υπάλληλοι Δημοσίων Υπηρεσιών - Οργανισμών και 
Προσωπικό Μετεωρολογικών Υπηρεσιών - Οργανισμών 
άλλων κρατών που έχουν αποφοιτήσει από το Τ μήμα Με¬ 
τεωρολόγων Β’ Τάξης της ΕΜΥ και σύμφωνα με την πα¬ 
ράγραφο 11 του παρόντος άρθρου. 

8. Στα Τμήματα της υποπαραγράφου 2.β.(3). του άρ¬ 
θρου 5 του παρόντος κανονισμού εισάγονται για φοίτηση 
οι εξής: 

α. Υπάλληλοι ΔΕ Μετεωρολόγοι καθώς και μόνιμα στε- 

λέχη της Πολεμικής Αεροπορίας ειδικότητας Μετεωρο¬ 
λόγου που δεν έχουν αποφοιτήσει από το σχολείο Μετε¬ 
ωρολόγων Β’ Τάξης. 

β. Μόνιμα στελέχη των λοιπών Κλάδων των Ενόπλων 
Δυνάμεων που έχουν αποφοιτήσει από το σχολείο Μετε¬ 
ωρολόγων Γ Τάξης της ΕΜΥ, κατόπιν πρότασης της προϊ- 
σταμένης τους αρχής προς την ΕΜΥ και απόφαση του Δι¬ 
οικητή της ΕΜΥ. 

γ. Υπάλληλοι Δημοσίων Υπηρεσιών - Οργανισμών και 
Προσωπικό Μετεωρολογικών Υπηρεσιών - Οργανισμών 
άλλων κρατών που έχουν αποφοιτήσει από το Τμήμα Με¬ 
τεωρολόγων Γ’ Τάξης της ΕΜΥ και σύμφωνα με την πα¬ 
ράγραφο 11 του παρόντος άρθρου. 

9. Στο Τμήμα Συντήρησης και Επισκευής Μετεωρολογι¬ 
κών Οργάνων και Τ-Η Μέσων εισάγονται για φοίτηση οι 
εξής: 

α. Στρατιωτικό και Πολιτικό προσωπικό της ΕΜΥ ειδικό¬ 
τητας Μετεωρολόγου. 

β. Στρατιωτικό και Πολιτικό προσωπικό όλων των Κλά¬ 
δων των Ενόπλων Δυνάμεων και του Λιμενικού Σώματος, 
κατόπιν προτάσεων της αρμόδιας αρχής και απόφαση 
του Διοικητή της ΕΜΥ. 

γ. Τεχνικό, στρατιωτικό και πολιτικό προσωπικό της Πο¬ 
λεμικής Αεροπορίας. 

δ. Υπάλληλοι Δημοσίων Υπηρεσιών - Οργανισμών και 
Προσωπικό Μετεωρολογικών Υπηρεσιών - Οργανισμών 
άλλων κρατών σύμφωνα με την παράγραφο 11 του παρό¬ 
ντος άρθρου. 

10. Στα Τμήματα παροχής επαγγελματικής κατάρτισης 
σε θεματικές περιοχές ενδιαφέροντος της ΕΜΥ εισάγεται 
για φοίτηση το στρατιωτικό και πολιτικό προσωπικό της 
ΕΜΥ. 

11. Για την έγκριση της φοίτησης Υπαλλήλων Δημοσίων 
Υπηρεσιών - Οργανισμών και Προσωπικού Μετεωρολογι¬ 
κών Υπηρεσιών - Οργανισμών άλλων κρατών στα Τμήμα¬ 
τα της Μετεωρολογικής Σχολής απαιτούνται τα ακόλου¬ 
θα: 

α. Πρόταση της προϊσταμένης τους αρχής προς την 
ΕΜΥ. 

β. Γνωμοδότηση του Μετεωρολογικού Συμβουλίου της 
ΕΜΥ προς τον Διοικητή της επί της πρότασης. 

γ. Καθορισμό του ύψους της οικονομικής επιβάρυνσης 
με κοινή απόφαση ΓΕΑ-ΕΜΥ. 

δ. Εισήγηση του Διοικητού ΕΜΥ προς τον ΥΕΘΑ και έκ¬ 
δοση απόφασης. 

ΜΕΡΟΣ ΤΕΤΑΡΤΟ 
ΕΚΠΑΙΔΕΥΣΗ 

ΚΕΦΑΛΑΙΟ Ζ 

ΟΡΓΑΝΩΣΗ ΤΗΣ ΕΚΠΑΙΔΕΥΣΗΣ 
Άρθρο 17 

Εκπαιδευτικές Σειρές 

1. Ως εκπαιδευτική σειρά για κάθε τμήμα της Μετεωρο¬ 
λογικής Σχολής ορίζεται η περίοδος ανεξαρτήτως διάρ¬ 
κειας, η οποία αρχίζει από την έναρξη των μαθημάτων και 
λήγει με το τέλος της εκπαίδευσης. 

2. Ο αριθμός των σπουδαστών, η διάρκεια της εκπαί¬ 
δευσης εντός των πλαισίων του άρθρου 18του παρόντος 
καθώς και οι σπουδαστές κάθε σειράς καθορίζονται με 
αποφάσεις του Διοικητή της Εθνικής Μετεωρολογικής 
Υπηρεσίας. 


Άρθρο 18 

Διάρκεια Εκπαίδευσης 

1. Η περίοδος εκπαίδευσης των τμημάτων της Μετεω¬ 
ρολογικής Σχολής καθορίζεται ως ακολούθως: 

α. Τμήμα Μετεωρολόγων Α'Τάξης, δώδεκα (12) μήνες 
θεωρητική και πρακτική εκπαίδευση στον χώρο διδασκα¬ 
λίας και τέσσερις (4) μήνες πρακτική εξάσκηση στον χώ¬ 
ρο εργασίας με παράλληλη εκπόνηση Διπλωματικής ερ¬ 
γασίας διάρκειας 6 μηνών συνολικά δεκαοκτώ (18) μήνες. 

β. Τμήμα Μετεωρολόγων Β'Τάξης, δώδεκα (12) μήνες 
θεωρητική και πρακτική εκπαίδευση στον χώρο διδασκα¬ 
λίας και τέσσερις (4) μήνες πρακτική εξάσκηση στον χώ¬ 
ρο εργασίας, συνολικά δεκαέξι (16) μήνες. 

γ. Τμήμα Μετεωρολόγων Γ Τάξης, έξι (6) μήνες θεωρη¬ 
τική και πρακτική εκπαίδευση στον χώρο διδασκαλίας και 
δύο (2) μήνες πρακτική εξάσκηση στον χώρο εργασίας, 
συνολικά οκτώ (8) μήνες. 

δ. Τμήμα ΠαάαΓ καιρού κατά ανώτατο όριο δύο (2) μή¬ 
νες. 

ε. Τμήμα Στρατευμένων Μετεωρολόγων Παρατηρητών 
σύμφωνα με τα προβλεπόμενα στις διαταγές του ΓΕΑ 
στ. Τμήματα Μετεκπαίδευσης-Εξειδίκευσης Μετεωρο¬ 
λόγων Α' Τάξης κατά ανώτατο όριο έξι (6) μήνες. 

ζ. Τμήματα Εξειδίκευσης και Επιμόρφωσης Μετεωρο¬ 
λόγων Β' Τάξης κατά ανώτατο όριο έξι (6) μήνες. 

η. Τμήματα Επιμόρφωσης Μετεωρολόγων Γ' Τάξης κα¬ 
τά ανώτατο όριο τρεις (3) μήνες. 

θ. Τμήμα Συντήρησης και Επισκευής Μετεωρολογικών 
Οργάνων καιΤ-Η Μέσων κατά ανώτατο όριο δύο (2) μήνες. 

ια. Τμήματα παροχής επαγγελματικής κατάρτισης για 
το προσωπικό λοιπών ειδικοτήτων κατά ανώτατο όριο 
δύο (2) μήνες. 

Άρθρο 19 

Εκπαιδευτικές Περίοδοι 

1. Οι εκπαιδευτικές περίοδοι για το τμήμα Α’ Τάξης της 
Μετεωρολογικής Σχολής χωρίζονται ως ακολούθως: 

α. Α’ περίοδος του εκάστοτε εκπαιδευτικού έτους με 
έναρξη το τελευταίο δεκαήμερο του Σεπτεμβρίου (20 έως 
30 Σεπτεμβρίου), πέρας το τελευταίο δεκαήμερο του Ια¬ 
νουάριου (21 έως 31 Ιανουάριου) και εξεταστική περίοδο 
από 1 έως 15 Φεβρουάριου. 

β. Β’ περίοδος του εκάστοτε εκπαιδευτικού έτους με 
έναρξη το τελευταίο δεκαήμερο του Φεβρουάριου (18 
έως 28 Σεπτεμβρίου), πέρας το πρώτο δεκαήμερο του 
Ιουλίου (1 έως 10 Ιουλίου) και εξεταστική περίοδο από 16 
έως 31 Ιουλίου. 

γ. Μετά το πέρας του πρώτου χρόνου εκπαίδευσης εκ¬ 
πονείται διπλωματική εργασία η οποία διαρκεί όλη την Α’ 
περίοδο. Παράλληλα υλοποιείται η πρακτική εξάσκηση 
στον χώρο εργασίας που έχει διάρκεια τεσσάρων (4) μη¬ 
νών. 

2. Οι εκπαιδευτικές περίοδοι για τα τμήματα Β’ Τάξης 
της Μετεωρολογικής Σχολής χωρίζονται ως ακολούθως: 

α. Α’ περίοδος του πρώτου εκπαιδευτικού έτους όπως 
την Ια του παρόντος άρθρου. 

β. Β’ περίοδος του πρώτου εκπαιδευτικού έτους όπως 
την 1 β του παρόντος άρθρου. 

γ. Μετάτο πέρας του πρώτου χρόνου εκπαίδευσης υλο¬ 
ποιείται η πρακτική εξάσκηση στον χώρο εργασίας που 
έχει διάρκεια τεσσάρων (4) μηνών, από Σεπτέμβριο έως 
Δεκέμβριο του δεύτερου χρόνου εκπαίδευσης. 

3. Οι εκπαιδευτικές περίοδοι για τα τμήματα Γ Τάξης 
της Μετεωρολογικής Σχολής χωρίζονται ως ακολούθως: 

α. Α’ περίοδος του εκάστοτε έτους όπως την 1 αή 1 βτου 
παρόντος άρθρου. 

β. Μετάτοπέραςτου πρώτου χρόνου εκπαίδευσης υλο¬ 
ποιείται η πρακτική εξάσκηση στον χώρο εργασίας που 
έχει διάρκεια δύο (2) μηνών. 

4. Η πρακτικής εξάσκησης στον χώρο εργασίας και στα 
υπόλοιπα τμήματα της Μετεωρολογικής Σχολής η διάρ¬ 
κεια της εκπαίδευσης λογίζεται ως μία εκπαιδευτική πε¬ 
ρίοδος. 

Άρθρο 20 

Προγράμματα Εκπαίδευσης 

1. Τα γενικά προγράμματα εκπαίδευσης των τμημάτων 
της Μετεωρολογικής Σχολής εκπονούνται από αυτή και 
εγκρίνονται από τον Διοικητή της ΕΜΥ. 

2. Με βάση τα γενικά προγράμματα εκπαίδευσης εκπο¬ 
νούνται από τη Μετεωρολογική Σχολή, τα αναλυτικά προ¬ 
γράμματα. Αυτά μετά από έγκριση του Διοικητή της ΕΜΥ 
τίθενται σε εφαρμογή και αποτελούν οδηγό για τη διεξα¬ 
γωγή της όλης εκπαίδευσης στη Σχολή. 

3. Η όλη εκπαίδευση στα τμήματα της Μετεωρολογικής 
Σχολής περιλαμβάνει θεωρητική και πρακτική εκπαίδευ¬ 
ση, έρευνα καθώς και πρακτική εξάσκηση στον χώρο ερ¬ 
γασίας, όπως καθορίζονται με τα προγράμματα εκπαί¬ 
δευσης. 

4. Η διάρκεια κάθε ώρας διδασκαλίας, θεωρητικής ή 
πρακτικής, ορίζεται σε σαράντα πέντε πρώτα λεπτά (45') 
διδασκαλίας συν δέκα πρώτα λεπτά (10') διάλειμμα. 

Άρθρο 21 

Προσόντα Διδακτικού Προσωπικού 

1. Το διδακτικό προσωπικό της Μετεωρολογικής Σχο¬ 
λής εκτός των προϋποθέσεων που προβλέπονται στο νό¬ 
μο περί προσλήψεως στο Δημόσιο επιλέγονται κατά πε¬ 
ρίπτωση από τις παρακάτω κατηγορίες επιστημόνων και 
είδη μόνων με γνωστικό πεδίο ανάλογο του δ ιδασκό μενο υ 
μαθήματος: 

α. Καθηγητές Πανεπιστημίων ή ΤΕΙ οιασδήποτε βαθμί¬ 
δας ή μέλη ΔΕ Π. 

β. Κατόχους Μεταπτυχιακών τίτλων με προτεραιότητα 
στους Διδάκτορες με διδακτική και κατά περίπτωση πρα¬ 
κτική εμπειρία. 

γ. Απόφοιτους Πανεπιστημίων ή ΤΕΙ 

δ. Ειδημόνων όπως αναλύεται κατά περίπτωση. 

2. Πιο συγκεκριμένα οι εκπαιδευτές ανά τμήμα επιλέγο¬ 
νται ως εξής: 

α. Για τα Τμήματα Μετεωρολόγων Α’ Τάξης από τις κα¬ 
τηγορίες Ι.α και Ι.β 

β. Για τα Τμήματα Μετεωρολόγων β’ Τάξης από τις κα¬ 
τηγορίες Ι.α, Ι.β και 1 .γ 

γ. Για τα Τμήματα Μετεωρολόγων Γ’ Τάξης καί Στρα¬ 
τευσίμων από τις κατηγορίες Ι.α, Ι.β, Ι.γ και Μετεωρο- 
λόγοι Γ’ Τάξης με εμπειρία άνω των οκτώ (8) ετών σε αντι¬ 
κείμενο συναφή με το διδασκόμενο μάθημα. 

δ. Για το Τμήμα ΒΑϋΑΒαπότις κατηγορίες Ι.α, Ι.β, και 
Ι.γ. 

ε. Για τα Τμήμα Συντήρησης και Επισκευής Μετεωρο¬ 
λογικών Οργάνων και Τ-Η Μέσων από τις κατηγορίες 1 .α, 
Ι.β, Ι.γ, πτυχιούχους Σχολής Τεχνικών Υπαξιωματικών 
Αεροπορίας (ΣΤΥΑ) ή Ανώτερης Τεχνικής Σχολής, με 
εμπειρία δέκα ετών τουλάχιστον στη συντήρηση και στην 
επισκευή Μετεωρολογικών Οργάνων και Τ-Η Μέσων. 

στ. Γ ια τα λοιπά τμήματα από όλες της κατηγορίες. 

ζ. Επιβλέποντες καθηγητές στις διπλωματικές εργασίες 
του τμήματος Α’ Τάξης διορίζονται με απόφαση του Διοι¬ 


κητή κατόπιν εισήγησης του τμηματάρχη εκπαίδευσης 
από το διδακτικό προσωπικό, το προσωπικό της ΕΜΥ με 
ακαδημαϊκά προσόντα (Μεταπτυχιακό ή Διδακτορικό τίτ¬ 
λο) και από το προσωπικό της Π.Α. με ανάλογα ακαδημαϊ¬ 
κά προσόντα σε σχετικές θεματικές περιοχές. 

η. Οι εκπαιδευτές των ξενόγλωσσων τμημάτων Μετεω¬ 
ρολογικής Εκπαίδευσης πρέπει εκτός από τα προβλεπό- 
μενα προσόντα της παραγράφου 1 να έχουν ευχέρεια λό¬ 
γου και να γνωρίζουν ικανοποιητικά την ξένη γλώσσα δι¬ 
δασκαλίας του μαθήματος. 

θ. Για τα μαθήματα διοικητικής, οικονομικής και εφο¬ 
διασμού απαιτείται πτυχίο αντίστοιχης Ανώτατης Σχολής. 

Άρθρο 22 

Διορισμός Διδακτικού Προσωπικού 

1. Για την κάλυψη των αναγκών της Μετεωρολογικής 
Σχολής σε διδακτικό προσωπικό η Σχολή γνωστοποιεί του¬ 
λάχιστον δύο μήνες πριν την προβλεπόμενη έναρξη των 
μαθημάτων, με Υπηρεσιακό Σημείωμα στις Διευθύνσεις και 
στα ανεξάρτητα τμήματα και κλιμάκια της ΕΜΥ την ανάγκη 
πρόσληψης καθηγητών, τα μαθήματα που θα διδάξουν, τα 
απαιτούμεναπροσόντα και το χρονικό διάστημα υποβολής 
αιτήσεων.. Στην περίπτωση που σε κάποιο μάθημα δεν 
υπάρχει κανείς ενδιαφερόμενος ή αν οι ενδιαφερόμενοι 
δεν πληρούν τα τυπικά προσόντα προκηρύσσεται η θέση 
στον ημερήσιο τύπο, ενώ ταυτόχρονα κοινοποιείται η προ¬ 
κήρυξη στα ΑΕΙ και ΤΕΙ. Στην προκήρυξη αναφέρονται και 
πάλι τα μαθήματα, τα απαιτούμενα προσόντα και η λήξη 
της προθεσμίας υποβολής των αιτήσεων. Μια βδομάδα με¬ 
τά τη λήξη της προθεσμίας αυτής ακολουθείται και πάλι η 
διαδικασία της επιλογής και γνωστοποιείται η απόφαση 
στους ενδιαφερομένους υποψήφιους. 

2. Εφόσον υπάρχουν περισσότερες από μία αιτήσεις 
για τη διδασκαλία μαθήματος, σύμφωνα με τη διαδικασία 
της παραγράφου 1 του παρόντος άρθρου είναι δυνατό να 
ορίζεται αναπληρωτής για τη διδασκαλία του μαθήματος, 
ο οποίος αναλαμβάνει τη διδασκαλία μέρους της διδα¬ 
κτέας ύλης. 

3. Η επιλογή και ο διορισμός των εκπαιδευτών ή των 
αναπληρωτών τους συντελείται με διαταγές του Διοικητή 
της ΕΜΥ. 

4. Η αποζημίωση του διδακτικού προσωπικού της Σχο¬ 
λής καθορίζεται με Υπουργική Απόφαση που εκδίδεται 
κατ’ εξουσιοδότηση του Άρθρου 41 του Ν.Δ. 721/1970. 

5. Οι εκπαιδευτές καθώς και οι αναπληρωτές τους δεν 
παύονται κατά τη διάρκεια της εκπαιδευτικής περιόδου 
παρά μόνο για ακαταλληλότητα ή ολιγωρία στην εκτέλε¬ 
ση των καθηκόντων τους ή για σοβαρά παραπτώματα ή 
κατόπιν μακράς απουσίας. Η παύση σε αυτές τις περι¬ 
πτώσεις διενεργείται με απόφαση Διοικητή της ΕΜΥ. 

Άρθρο 23 

Απουσίες Σπουδαστών από τις Εξετάσεις 

Σε περίπτωση που σπουδαστής αδυνατεί να συμμετά- 
σχει στις εξετάσεις λόγω ασθένειας ή άλλου κωλύματος 
είναι δυνατόν να εξετάζεται, κατόπιν έγκρισης του Τμη¬ 
ματάρχη Εκπαιδεύσεως, εντός Ιδνθήμερου από της πα¬ 
ρουσίασής του. Τα θέματα των εξετάσεων, που δίνονται 
σε αυτόν, είναι διαφορετικά από εκείνα της κανονικής εξέ¬ 
τασης. 

Άρθρο 24 

Άδειες Απουσίας Σπουδαστών 

1. Η εκπαίδευση διακόπτεται την περίοδο των Χριστου¬ 
γέννων από 23 Δεκεμβρίου έως 6 Ιανουάριου και την πε- 

ρίοδοτου Πάσχα από Μ. Πέμπτη έωςΤετάρτη μετάτο Πά¬ 
σχα. 

2. Για τα τμήματα Α’ και Β’ Τάξης η εκπαίδευση διακό¬ 
πτεται κατά τον μήνα Αύγουστο. 

3. Κατ' εξαίρεση επιτρέπεται η συνεχής απουσία σπου¬ 
δαστή από τη Μετεωρολογική Σχολή επί 4ήμερο κατ' ανώ¬ 
τατο όριο, λόγω ανωτέρας βίας ή άλλου σοβαρού λόγου 
που έχει αιτιολογηθεί επαρκώς, κατόπιν έγκρισης του Δι¬ 
ευθυντή της Μετεωρολογικής Σχολής. 

4. Σε περίπτωση απουσίας σπουδαστή λόγω ασθένειας 
αυτός υποχρεούται στην υποβολή των απαιτούμενων δι- 
καιολογητικών. 

Άρθρο 25 
Διακοπή Σπουδών 

Σε περίπτωση που σπουδαστής απουσιάζει πέραν του 
είκοσι τοις εκατό (20%) του συνόλου των ωρών εκπαίδευ¬ 
σης θεωρείται αποτυχών και διακόπτεται η περαιτέρω 
φοίτησή του με διαταγή του Διευθυντή της Μετεωρολογι¬ 
κής Σχολής. 

ΚΕΦΑΛΑΙΟ Η 

ΕΞΕΤΑΣΕΙΣ-ΒΑΘΜΟΛΟΓΙΑ-ΠΤΥΧΙΑ 

Άρθρο 26 

Εξετάσεις 

1. Εξετάσεις στα Τμήματα των Μετεωρολόγων Α', Β' και 
Γ Τάξης. 

α. Στο τέλος κάθε εκπαιδευτικής περιόδου των τμημά¬ 
των Μετεωρολόγων Α', Β' και Γ'Τάξης διενεργούνται τελι¬ 
κές γραπτές εξετάσεις στην ύλη των διδαχθέντων μαθη¬ 
μάτων. 

β. Τα μαθήματα πρέπει να ολοκληρώνονται σε μια εκ¬ 
παιδευτική περίοδο. 

γ. Η πρακτική διδασκαλία των μαθημάτων αξιολογείται 
κατά την διάρκεια διεξαγωγής της με προφορικές ή γρα¬ 
πτές εξετάσεις. 

δ. Οι εξετάσεις διενεργούνται από τον εκπαιδευτή κάθε 
μαθήματος και υποστηρίζονται από τον προϊστάμενο του 
Τμήματος Εκπαίδευσης. 

ε. Το πρόγραμμα των εξετάσεων κοινοποιείται στο δι¬ 
δακτικό προσωπικό και στους σπουδαστές τουλάχιστον 
δέκα (10) ημέρες πριν από την έναρξη των εξετάσεων. 

στ. Κατά τη διάρκεια των εξετάσεων η επίβλεψη των 
σπουδαστών γίνεται από τους εξεταστές και επιτηρητές 
από προσωπικό της ΕΜΥ πού ορίζεται με διαταγή του Δι¬ 
οικητή της ΕΜΥ. 

ζ. Σε περίπτωση που σπουδαστής γίνει αντιληπτός να 
αντιγράφει καθ’ οιοδήποτε τρόπο η εξέτασή του διακό¬ 
πτεται, αφαιρείται το φύλλο εξέτασής του και βαθμολο¬ 
γείται με μηδέν (0). 

η. Το Τμήμα Εκπαιδευτικών Βοηθημάτων φροντίζει να 
υπάρχει πριν από τις εξετάσεις επαρκής αριθμός λευκών 
φύλλων χαρτιού, με αδιαφανές επικάλυμμα, κάτω από το 
οποίο οι εξεταζόμενοι σπουδαστές υποχρεούνται να γρά¬ 
φουν ευανάγνωστα το ονοματεπώνυμό τους. Το επικά¬ 
λυμμα δεν επικολλάται παρά μόνο μετά τον έλεγχο του 
ονο ματεπώνυμου από τους εξεταστές. Τ α φύλλα χαρτιού 
φέρουν τη σφραγίδα της Εθνικής Μετεωρολογικής Υπη¬ 
ρεσίας. 

θ. Μετά το τέλος της εξέτασης, οι υποψήφιοι παραδί¬ 
δουν τα γραπτά τους χωριστά και μονογραφούνται από 
τους επιτηρητές μετά την τελευταία γραμμένη σειρά και 
σε επαφή με αυτή. Αναγραφή αύξοντος αριθμού ή οιου- 
δήποτε διακριτικού σημείου πάνω στο γραπτό απαγορεύ¬ 
εται. 


ι. Για το Τμήμα Μετεκπαίδευσης - Εξειδίκευσης 
Μετ/γων Α τάξης οι σπουδαστές εκπονούν κατά τη δεύτε¬ 
ρη εκπαιδευτική περίοδο εργασία, την οποία παρουσιά¬ 
ζουν εντός της ΕΜΥ πριν από τις τελικές εξετάσεις τους. 
Η κάθε εργασία γίνεται από έναν ή δύο σπουδαστές με 
την επίβλεψη ενός από τους καθηγητές της Μετεωρολο¬ 
γικής Σχολής. Το θέμα της εργασίας είναι μετεωρολογι¬ 
κού ενδιαφέροντος και η βαθμολογία του λαμβάνεται 
υπόψη ως ξεχωριστού μαθήματος με 30 διδακτικές ώρες. 

ια. Η διπλωματική εργασία των σπουδαστώντου τμήμα¬ 
τος Μετεωρολόγων Α’ Τάξης αξιολογείται από τριμελή 
επιτροπή καθηγητών, συναφούς με το αντικείμενο του θέ¬ 
ματος ειδικότητας, τα μέλη της οποίας ορίζονται από το 
Τμήμα Εκπαίδευσης. Η έκταση της διπλωματικής εργα¬ 
σίας πρέπει να είναι από είκοσι έως τριανταπέντε χιλιάδες 
λέξεις (20000 - 35000). Στην διαδικασία της αξιολόγησης 
αποτελείται ακολουθούνται τα παρακάτω στάδια: 

(1) Κατάθεση της εργασίας στην επιτροπή αξιολόγησης 
τουλάχιστον δεκαπέντε (15) ημέρες πριν τη παρουσίασή 
της, για να δοθεί χρόνος μελέτης από τα μέλη της. 

(2) Παρουσίαση, από τον σπουδαστή, της εργασίας 
στην τριμελή επιτροπή επ’ ακροατηρίω. 

(3) Υπεράσπιση από τον σπουδαστή των θέσεων και επι- 
χειρημάτωντης εργασίας σε σχετικές ερωτήσεις της επι¬ 
τροπής ή του ακροατηρίου. 

(4) Αξιολόγηση από την επιτροπή της εργασίας ως συ¬ 
νόλου θεωρουμένης. 

Ο επιβλέπον καθηγητής αμείβεται με αποζημίωση αντι¬ 
στοιχούσα σε 60 διδακτικές ώρες. 

2. Εξετάσεις στα Τμήματα Μετεκπαίδευσης-Εξειδίκευ- 
σης Μετεωρολόγων Α', Β' και Γ Τάξης, Ραάαι· καιρού και 
Συντήρησης και Επισκευής Μετ/γικών Οργάνων και Τ-Η 
Μέσων: 

α. Στο τέλος της εκπαιδευτικής περιόδου των Τμημάτων 
των Μετεωρολόγων Α', Β' και Γ Τάξης και Ηαάαι· καιρού 
διενεργούνται γραπτές ή και προφορικές εξετάσεις των 
σπουδαστών σε όλα τα διδαχθέντα μαθήματα και στην 
ύλη που διδάχθηκε σε αυτή την περίοδο. 

β. Η διαδικασία των εξετάσεων η οποία ακολουθείται 
καθορίζεται από τις παραγράφους Ιστ μέχρι Ιιζτου πα¬ 
ρόντος άρθρου. 

3. Στο τέλος των Τμημάτων Συντήρησης και Επισκευής 
Μετεωρολογικών Οργάνων και Τ-Η Μέσων καθώς και των 
Προγραμμάτων κατάρτισης για το προσωπικό λοιπών ει¬ 
δικοτήτων διενεργούνται γραπτές ή προφορικές εξετά¬ 
σεις κατά περίπτωση, μετά από απόφασή του Διευθυντή 
της Μετεωρολογικής Σχολής. 

Άρθρο 27 

Βαθμολογία Σπουδαστών 

1. Η βαθμολογία είναι επί τοις εκατό (%). 

2. Η βαθμολόγηση των γραπτών και προφορικών εξετά¬ 
σεων όλων των Τμημάτων της Μετεωρολογικής Σχολής 
διενεργείται από τον Εκπαιδευτή. 

3. Η βαθμολογία της διπλωματικής εργασίας των σπου¬ 
δαστών του τμήματος Α’ Τάξης συνίσταται από το μέσο 
όρο της βαθμολογίας των μελών της επιτροπής αξιολό¬ 
γησής της. 

4. Η συνολική βαθμολογία του κάθε σπουδαστή εξάγε¬ 
ται από το σταθμισμένο, ως προς τον αριθμό ωρών διδα¬ 
σκαλίας του κάθε μαθήματος, μέσο όρο των βαθμολο¬ 
γιών αυτών. Η διπλωματική εργασία του τμήματος Α’ Τά¬ 
ξης αποτελεί το είκοσι τις εκατό (20%) της συνολικής 
βαθμολογίας. 

5. Η συνολική βαθμολογία κάθε σπουδαστή καθορίζει 

κατ’ αντιστοιχία την σειρά αποφοίτησής του από το αντί¬ 
στοιχο Τμήμα της Μετεωρολογικής Σχολής. 

6. Σε περίπτωση ισοβαθμίας μεταξύ δύο ή περισσότε¬ 
ρων σπουδαστών Μετεωρολόγων Α', Β' και Γ τάξης η σει¬ 
ρά αποφοίτησής τους από τα αντίστοιχα Τμήματα Μετε¬ 
ωρολόγων Α', Β' και Γ τάξης κανονίζεται με βάση τη σειρά 
επιτυχίας αυτών στους διαγωνισμούς πρόσληψης. 

7. Με μέριμνα του Διευθυντή της Μετεωρολογικής Σχο¬ 
λής ανακοινώνονται στους σπουδαστές της τα αποτελέ¬ 
σματα των εξετάσεων ή επανεξετάσεων καθώς και η συ¬ 
νολική βαθμολογία τους. 

8. Η συνολική βαθμολογία των πολιτικών υπαλλήλων, 
που αποφοιτούν από το τμήμα Μετεωρολόγων Α', Β' καιΓ 
τάξης, η οποία καθορίζει κατά τη μονιμοποίηση τη σειρά 
αρχαιότητάς τους, κοινοποιείται στην αρμόδια υπηρεσία 
από τον Διοικητή της ΕΜΥ. 

Άρθρο 28 
Κριτήρια Επιτυχίας 

Σπουδαστής τμήματος της Μετεωρολογικής Σχολής 
θεωρείται ότι έχει περατώσει επιτυχώς την εκπαίδευση 
του, εφόσον συγκέντρωσε τελική βαθμολογία σε καθένα 
από τα μαθήματα τουλάχιστον σαράντα τα εκατό (40%) 
και συνολική βαθμολογία τουλάχιστον πενήντα τα εκατό 
(50%) 

Άρθρο 29 

Αποτελέσματα-Κύρωση Πινάκων Βαθμολογίας 

1. Μετά το πέρας των εξετάσεων κάθε εκπαιδευτικής 
περιόδου, συντάσσονται οι πίνακες βαθμολογίας των 
σπουδαστών και κυρώνονται από τον Διευθυντή της Με¬ 
τεωρολογικής Σχολής. 

2. Μετά την ολοκλήρωση του προγράμματος εκπαίδευ¬ 
σης κάθε τμήματος της Μετεωρολογικής Σχολής, συ- 
ντάσσεται πίνακας συνολικής βαθμολογίας σπουδαστών 
κατά σειρά αποφοίτησής τους, ο οποίος κυρώνεται από 
τον Διοικητή της ΕΜΥ και κοινοποιείται στο Αρχηγείο Αε¬ 
ροπορίας (ΑΤΑ) ή άλλη Υπηρεσία προκειμένου περί προ¬ 
σωπικού της για ενημέρωση των ατομικών φακέλων εκ¬ 
παίδευσης αυτών. 

3. Η Μετεωρολογική Σχολή συντάσσει έκθεση για τους 
αποτυχόντες στην εκπαίδευση σπουδαστές, η οποία και 
προωθείται αρμοδίως από τον Διοικητή της ΕΜΥ. 

Άρθρο 30 

Ενστάσεις 

Οι σπουδαστές δύναται να υποβάλουν ένσταση που 
αφορά τον τρόπο διεξαγωγής των εξετάσεων ή την φύση 
των θεμάτων εντός δέκα (10) ημερών από την ημέρα της 
εξέτασης. 

Άρθρο 31 
Απονομή Πτυχίων 

1. Στους περατώσαντες επιτυχώς την εκπαίδευσή τους 
για τα τμήματα που αναφέρονται στην υποπαράγραφο 

2.α του άρθρου 5 του παρόντος απονέμεται από τον Διοι¬ 
κητή της ΕΜΥ πτυχίο του αντίστοιχου τμήματος εκπαί¬ 
δευσης. 

2. Η αναγραφόμενη στο πτυχίο επίδοση επίτη βάσειτης 
συνολικής βαθμολογίας έχει ως εξής: 

α. ΑΡΙΣΤΑ για τους λαμβάνοντες 90-100% 

β. ΛΙΑΝ ΚΑΛΩΣ για τους λαμβάνοντες 75-89,99% 


γ. ΚΑΛΩΣ για τους λαμβάνοντες 60-74,99% 

δ. ΜΕΤΡΙΩΣ για τους λαμβάνοντες 50-59,99% 

3. Τα χορηγούμενα πτυχία αποτελούν επαγγελματικό 
ενδεικτικό της Υπηρεσίας. 

4. Ο τύπος του χορηγούμενου για κάθε τμήμα της Με¬ 
τεωρολογικής Σχολής πτυχίου καθορίζεται με διαταγή 
του Διοικητή της ΕΜΥ. 

Άρθρο 32 

Πιστοποιητικά-Βεβαιώσεις 

1. Στους επιτυχώς παρακολουθήσαντες τα εκπαιδευτι¬ 
κά τμήματα της Μετεωρολογικής Σχολής στην υποπαρά¬ 
γραφο 2.β του άρθρου 5 του παρόντος χορηγείται "Βε¬ 
βαίωση" παρακολούθησης της εκπαίδευσηςτου αντίστοι¬ 
χου τμήματος. 

2. Σε σχετικές αιτήσεις, χορηγείται "βεβαίωση" σχετικά 
με τον χρόνο, την διάρκεια, τα μαθήματα της εκπαίδευ¬ 
σης και άλλα θέματα, που αφορούν τη σχετική εκπαίδευ¬ 
ση που είχε ο αϊτών σε εκπαιδευτικό τμήμα της Μετεω¬ 
ρολογικής Σχολής. 

ΜΕΡΟΣ ΠΕΜΠΤΟ 
ΛΟΙΠΑ ΘΕΜΑΤΑ ΛΕΙΤΟΥΡΓΙΑΣ 

ΚΕΦΑΛΑΙΟ Θ 
ΛΟΙΠΑ ΘΕΜΑΤΑ 

Άρθρο 33 

Δαπάνες Παρεχόμενης Εκπαίδευσης 

1. Όλες οι δαπάνες της παρεχόμενης εκπαίδευσης στα 
τμήματα της Μετεωρολογικής Σχολής βαρύνουν την 
ΕΜΥ, εφόσον οι σπουδαστές είναι από το στρατιωτικό και 
πολιτικό προσωπικό της ΕΜΥ ή των Κλάδωντων Ενόπλων 
Δυνάμεων και του Λιμενικού Σώματος. 

2. Όλες οι δαπάνες της παρεχόμενης εκπαίδευσης στα 
τμήματα της Μετεωρολογικής Σχολής, εφόσον οι σπου¬ 
δαστές είναι προσωπικό Δημόσιων Υπηρεσιών και Οργα¬ 
νισμών της χώρας ή άλλων κρατών, καταβάλλονται από 
τον αντίστοιχο φορέα στον οποίο ανήκουν οι σπουδα¬ 
στές. 

3. Το κόστος της παρεχόμενης εκπαίδευσης για σπου¬ 
δαστές Δημόσιων Υπηρεσιών, Οργανισμών κλπ. προσδιο¬ 
ρίζεται από την αρμόδια Διεύθυνση της ΕΜΥ και η οποία εί¬ 
ναι υπεύθυνη για την έκδοση σχετικών αποφάσεων. 

Άρθρο 34 
Επιστράτευση 

Σε περίπτωση εμπόλεμης κατάστασης ή γενικής επι¬ 
στράτευσης διακόπτεται η λειτουργία της Σχολής και οι 
σπουδαστές διατίθενται στις Υπηρεσίες τους. 

ΚΕΦΑΛΑΙΟ I 
ΤΕΛΙΚΕΣ ΔΙΑΤΑΞΕΙΣ 

Άρθρο 35 

Ισχύς Παρόντος Κανονισμού 

Ο κανονισμός αυτός ισχύει από την κύρωσή του και κα¬ 
ταργεί κάθε άλλη διάταξη αντίθετη με το περιεχόμενο του 
παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2000 

Ο ΥΠΟΥΡΓΟΣ 

ΑΠ. ΑΘ. ΤΣΟΧΑΤΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




